

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

ZENTA KÖZSÉG POLGÁRMESTERE

Szám: 000364257 2025 08858 002 000 000 001

Kelt 2025. január 11-én

Z e n t a

Az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközökről szóló Kormányrendelet (az SZK Hivatalos Közlönye, 16/2018. sz.) 6. szakaszának 1. bekezdése, Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdésének 33) pontja és az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközök odaítéléséről és ellenőrzéséről szóló rendelet (Zenta Község Hivatalos Lapja, 31/2021. sz.) 8. bekezdésének 1. szakasza alapján, Zenta község 2025. évi költségvetéséről szóló rendelettel (Zenta Község Hivatalos Lapja, 15/2023. sz.) és a 000049841 2025 08858 003 000 350 136 számú 2025. január 23-i keltezésű nyilvános pályázatok éves tervével összhangban Zenta község polgármestere meghirdeti az alábbi

**NYILVÁNOS PÁLYÁZATOT**

**EGYESÜLETEK TURIZMUSFEJLESZTÉS TERÜLETÉN MEGVALÓSÍTOTT PROGRAMJAINAK/PROJEKTJEINEK TÁRSFINANSZÍROZÁSÁRA/FINANSZÍROZÁSÁRA**

**1. KÖZÉRDEK**

Meghirdetésre kerül Zenta község számára az a pályázat, amely célja azon egyesületek által megvalósított programok/projektumok finanszírozásához szükséges források hiányzó részének biztosítása, amelyeket a turizmusfejlesztés területén valósítanak meg.

**2. FELTÉTELEK, AMELYEKNEK A PROGRAMOT/PROJEKTUMOT JAVASLÓ EGYESÜLETNEK MEG KELL FELELNIE**

Az pályázaton az az egyesület vehet részt:

1. amelyet az egyesületek státusát és munkáját szabályozó törvénnyel összhangban jegyeztek be;
2. amely céljait azon a területen valósítja meg, amelyen a program megvalósul, az alapszabály rendelkezései szerint;
3. amelyet legalább három hónapja jegyeztek be a kiírt pályázatban meghatározott területen folytatott tevékenység végzésére, illetve legalább egy éve jegyeztek be azon egyesületek esetében, amelyek 500.000 dinártól nagyobb összegre pályáznak;
4. amely közvetlen módon felel a program/projektum előkészítéséért és megvalósításáért;
5. amely nem áll felszámolási eljárás, csődeljárás illetve tevékenység folytatásának ideiglenes tilalma alatt;
6. amely székhelye Zenta község területén található vagy nem Zenta község területén található, de községközi egyesületként működik, és tevékenységeket folytat Zenta község területén is.

**3. AZ EGYESÜLETEK PROGRAMJAINAK/PROJEKTUMAINAK FINANSZÍROZÁSÁRA ÉS TÁRSFINANSZÍROZÁSÁRA SZÁNT ESZKÖZÖK TERVZETETT ÖSSZEGE**

Zenta község 2025. évi költségvetéléséről szóló rendelete alapján (Zenta Község Hivatalos Lapja, 13/2024. sz.) egyesületek azon programjainak/projektjeinek társfinanszírozására/finanszírozására, amelyeket a turizmusfejlesztés területén valósítanak a „KÖZSÉGI KÖZIGAZGATÁS” elnevezésű 5. számú elosztás keretében, a „**TURIZMUSFEJLESZTÉS**” elnevezésű **1502** számú program keretében, a „**A turizmusfejlesztés igazgatása**” elnevezésű **0001** számú tevékenységként, „**Turizmus**” tevékenységet jelölő **473**-as funkcionális osztályozási kóddal, **93/0** pozíció szám alatt, 481000 számú gazdasági osztályozással, mint „KORMÁNYON KÍVÜLI SZERVEZETEK DOTÁCIÓJA”” **2.500.000,00** dinár összegű pénzeszköz kiosztását tervezik.

Jelen pályázat keretében **2.500.000,00** dinár összegű pénzeszközt osztanak ki az alábbiak szerint:

A) AEROSTATIKUS LÉGIJÁRMŰVEK (hőlégballonok) SEGÍTSÉGÉVEL TÖRTÉNŐ TURIZMUSFEJLESZTÉSRE – **1.400.000,00 dinárt** és

B) TURIZMUFEJLESZTÉSRE – **1.100.000,00 dinárt**.

Jelen nyilvános pályázat keretében programonkénti illetve pályázónkénti **20.000,00 - 200.000,00 dinár** értékű támogatásra lehet benyújtani jelentkezést. Kivételt képez ez alól az aerostatikus légijárművek segítségével történő turizmusfejlesztés.

**4. A PROGRAM/PROJEKTUM IDŐTARTAMA**

Azon programok részesülnek támogatási eszközökben, amelyek legfeljebb az adott év december 31-ig tartanak.

**5. A PROGRAMOK/PROJEKTUMOK KIVÁLASZTÁSÁNAK KRITÉRIUMAI**

A Zenta község költségvetéséből finanszírozott programok/projektumok kiválasztása az alábbi kritériumok alkalmazásával történik:

1. a program/projektum referenciái: a terület, amely keretében megvalósul a program, a program/projektum időtartama, a program/projektum felhasználóinak száma, a program/projektum fejlődésének lehetősége és fenntarthatósága (1-20 pont);
2. az elért célok: a közérdek elégedettségének mértéke, azon terület állapota javításának mértéke, amelyen a program megvalósul (1-15 pont);
3. a program/projektum egyéb forrásból történő társfinanszírozása: saját jövedelmekből, a Szerb Köztársaság költségvetéséből, az autonóm tartomány vagy a helyi önkormányzati egység költségvetéséből, az Európai Unió alapjaiból, ajándékokból, adományokból, hagyatékokból, kölcsönökből és egyebekből a program/projektum finanszírozásához hiányzó források esetében (1-15 pont);
4. az eszközök felhasználásának törvényessége és hatékonysága és a korábbi programok/projektumok fenntarthatósága: amennyiben korábban használtak költségvetési eszközöket, teljesítették-e a szerződéses kötelezettségeket (1-20 pont);
5. az eddigi tapasztalatok és eredmények: az egyesület az alapítása óta pályázott-e vagy megvalósított-e más finanszírozási forrásokból támogatott programokat vagy projekteket (1-15 pont);
6. a program/projektum költségstruktúrájának összehangoltsága a program/projektum tevékenységeivel (1-15 pont).

**6. KÖTELEZŐEN BENYÚJTANDÓ PÁLYÁZATI DOKUMNETÁCIÓ**

A pályázat részvevője az alábbi dokumentációt köteles benyújtani:

1. szabályosan és teljesen kitöltött jelentkezési űrlap, amely tartalmazza:

- a pályázó adatait,

- a program vagy projektum adatait,

- a program/projektum pénzügyi tervét,

- a program narratív költségvetését,

- a jelentkezési űrlapban feltüntetett pályázó képviselőjének nyilatkozatait és

1. a pályázat résztvevőjének alapszabályát, ha az nincs közzétéve a Gazdasági Nyilvántartási Ügynökség honlapján.

A jelentkezési űrlapot jelen nyilvános pályázat mellett teszik közzé.

**7. A PÁLYÁZATRA TÖRTÉNŐ JELENTKEZÉS MÓDJA**

A kinyomtatott (aláírással és pecséttel ellátott) és hitelesített jelentkezési űrlapot a kötelező kísérő pályázati dokumentációval és az ajánlott kísérő dokumentációval együtt lezárt borítékban az „**a turizmusfejlesztés területén meghirdetett nyilvános pályázathoz – ne nyissa fel**” megjelöléssel és **a pályázó megnevezésével** postai úton illetve Zenta község Községi Közigazgatási Hivatalának iktatóján keresztül lehet benyújtani a megjelölt címen.

A jelentkezést **Zenta község Községi Közigazgatási Hivatalának** postai úton az alábbi címre kell elküldeni: **24400 Zenta, Fő tér 1**.

A pályázati dokumentációt Zenta község hivatalos honlapjáról ([www.zenta-senta.co.rs](http://www.zenta-senta.co.rs)) lehet letölteni.

Az érdeklődők további információkért a 024/655-428-as telefonszámon, illetve elektronikus úton az alábbi email címen érdeklődhetnek: deze.keckes@zenta-senta.co.rs.

**8. A NYILVÁNOS PÁLYÁZATRA TÖRTÉNŐ JELENTKEZÉS HATÁRIDEJE**

Jelen nyilvános pályázatra történő jelentkezés határideje a nyilvános pályázat **közzétételétől számított 15 nap**.

**9. A HIÁNYOSAN BENYÚJTOTT PÁLYÁZATI DOKUMENTÁCIÓ KÖVETKEZMÉNYEI**

1. **A határidőn túl benyújtott pályázatok**, valamint azok a jelentkezések, amiket **a pályázati feltételeknek nem eleget tevő egyesület** nyújtott be, nem kerülnek elbírálásra.
2. **A hiányosan benyújtott pályázatok illetve a hiányosan vagy pontatlanul bemutatott programok** nem kerülnek elbírálásra.
3. Ha a benyújtott **pályázati dokumentáció hiányos, a benyújtott jelentkezés nem kerül elbírálásra**.

**10. A PROGRAM/PROJEKTUM PÉNZÜGYI TERVÉRE VONATKOZÓ KORLÁTOZÁSOK ÉS KIZÁRÁSOK**

A program/projektum pénzügyi tervére vonatkozó korlátozások és tilalmak az alábbiak:

 - Az egyesület tagjainak munkavállalási (humánerőforrás) költségei csak abban az esetben ismerhetők el, ha az érintett személy az egyesületnél munkaviszonyban áll;

 **-** A program/projektum résztvevőinek útiköltségei legfeljebb a jóváhagyott eszközök 20%-áig ismerhetők el, napidíj kizárva;

 - Az üzemanyagköltségek és saját jármű bérleti díja, az üzemanyag számlák bemutatásával, legfeljebb a jóváhagyott eszközök 20%-áig;

 - A programban illetve projektumban részt vevő vendégelőadók elszállásolásának költségei legfeljebb a jóváhagyott eszközök 30%-áig ismerhetők el;

 - Nem támogatott költségek:

 \*alkoholos italok költségei,

 \* cigaretta költségei,

 \* elektromos áram, gáz, fűtés és kommunális szolgáltatások díjainak költségei (kivételesen, ha az egyesület tulajdonában lévő üzlethelyiségéről van szó, amelynek az adott üzlethelyiségben van bejegyzett székhelye illetve abban az esetben, ha olyan bérbevett üzlethelyiségéről van szó, amelyben az egyesületnek bejegyzett székhelye van, és mindkét esetben a számla az egyesület nevére kell, hogy szóljon, továbbá az egyesületen kívül senki más nem használhatja a tárgyban forgó üzlethelyiséget).

**11. A RENDELET RENDELKEZÉSEI**

Az egyesületek által megvalósított közérdekű programok támogatására vagy azok finanszírozásához szükséges hiányzó források biztosítására szolgáló eszközök odaítéléséről és ellenőrzéséről szóló rendelet (Zenta Község Hivatalos Lapja, 31/2021. sz.) rendelkezései jelen nyilvános pályázat alkotó részét képezik.

**12. KÖZZÉTÉTEL**

Jelen pályázatot, a rangsorolási listát a programok/projektek osztályozását végző bizottság adataival és Zenta község polgármesterének pályázatban feltűntetett eszköztámogatásban részesülő programok/projektek kiválasztásáról szóló határozatát közzé kell tenni Zenta község internetes honlapján, Zenta község hirdetőtábláján és az e-Uprava portálon.

Zenta község polgármestere

Burány Hajnalka s.k.